મહત્વની બાબત એ પણ છે કે યજ્ઞમાંથી ફેલાતી ધૂમ્રસેરો ખરેખર તો એક ખાસ પ્રકારની ઊર્જા-ચેતના છે. કારણ એ છે કે એ ધૂમ્રસેરોમાં ગાયનું શુદ્ધ ઘી, કેસર, કસ્તુરી લઈને અષ્ટસમિધા તથા શંખપુષ્પી અને બ્રાહ્મી જેવી જડીબુટ્ટીઓની ગુણકારી અસર હોય છે. આવી ગુણકારી ધૂમ્રસેર હવામાં ઊંચે ચડીને વાદળો સાથે ભળી જાય. પરિણામે જે વરસાદ વરસે એનું જળ પણ શુદ્ધ હોય. આવું શુદ્ધ જળ પૃથ્વીની જમીનમાં ઊતરે એટલે ઉત્તમ પ્રકાર અને આરોગ્યપ્રદ અનાજ અને ફળફળાદિનું ઉત્પાદન થાય. સાથોસાથ વિશાળ જીવસૃષ્ટિને પણ શુદ્ધ પાણી-આહાર મળી રહે.